ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ОБРАЗОВАНИЕТО И НАУКАТА

Г-Н Т ОДОР ТАНЕВ

**ВЪПРОС**

Светослав Димитров Белемезов

народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Подобряване връзката между образованието и бизнеса

**Уважаеми господин министър**,

Образователната система в България, в частност висшите учебни заведения, е наследник на сериозни традиции и е относително добър проводник на бъдещи перспективи. Наличието на сериозни проблеми, свързани с финансирането на университетите, подобряване на материалните и учебни бази, развитието на науката в тях и пр., за съжаление не обуславят добри възможности и потенциал пред българските студенти.

На фона на съществуващите проблеми и наличие на сфери за подобряване в образователната система, на повърхността изплува и друг съществен проблем. Поради невъзможността българските университети да развиват наука, все повече се наблюдава практиката висшите учебни заведения концентрирано да предлагат учебни програми и специалности, които имат предимно юридическа, икономическа и медицинска насоченост. Това е съществуваща предпоставка все по-голям брой студенти да предпочитат този тип специалности и в тази връзка учебните заведения да не поддържат добра диференциация при избора на учебни дисциплини, а там където такава е налична, тяхно развитие е халотично, но не и целенасочено. В тази връзка се проявява и друг сериозен недостатък на българската образователна система, а именно невъзможността да се осигури достатъчно ефективно предмостие и връзка между образованието и бизнеса – липсват надеждни стажантски програми, не се поддържат банка кадри (за управлението потенциала и бъдещето на студентите), не се развиват програми за управление на процесите по сътрудничество и взаимоотношения между български студенти и български, респективно международни компании. Трайно установена практика е по света, водещите университети да предлагат на своите студенти да осъществяват трайни връзки между тях и водещите компании, не само в техния икономически район, но и в световен аспект.

**Във връзка с гореизложеното, желая да Ви поставя следния въпрос:**

Предвижда ли Министерството на образованието създаването на по-ефективни програми за осъществяването на връзка между образованието и бизнеса и в какви насоки могат да бъдат развивани подобни потенциални програми – сектори, направления, участие в международни форуми и т.н.?

Моля за писмен отговор на поставения въпрос!

София, 02.09.2015г. Народен представител:

Светослав Белемезов